આંબલીમાં આવેલી કરોડો રૂપિયાની જમીન પચાવી પાડવાના કેસમાં હાઈકોર્ટના આદેશથી સરખેજ પોલીસે ફરિયાદ નોંધી છે. બે સબ રજીસ્ટ્રાર અને હેબતપુરના પૂર્વ તલાટીના મેળાપિપણાથી જમીન પચાવી પાડવા અંગે કુલ 18 આરોપીઓ સામે ગુનો નોંધવામાં આવ્યો છે. પાવર ઓફ એટર્ની બનાવીને જમીન પચાવી પાડીને વેચી દેવાના કેસમાં સરખેજના તત્કાલિન PI અને જિલ્લા કલેક્ટરના રિપોર્ટને નકારીને હાઈકોર્ટે આદેશ કરતાં ફરિયાદ નોંધવામાં આવી છે. સરખેજ પોલીસે ગુનો નોંધી પુરાવા એકત્ર કરવા કાર્યવાહી હાથ ધરી છે.